text: Guldvinderne fejres på Haderslev Rådhus
  19 april 2010 kl. 15.12
  Søndag kunne SønderjyskEs ishockeydrenge slå fast, at de fortsat er Danmarks bedste. Det skal naturligvis fejres. Både af politikere og fans.
  Tillykke
  Derfor er guldholdet blevet inviteret til reception på Haderslev Rådhus. Her vil borgmester Jens Christian Gjesing ønske spillerne tillykke og overrække gaver fra Haderslev Kommune.
  Arrangørerne håber, at der, lige som sidste år, vil møde mange fans op uden for rådhuset for at hylde spillerne.
  